钦定古今图书集成/明伦汇编/氏族典/第501卷 > 《苏州府志》 > 陆晔
## 钦定古今图书集成/明伦汇编/氏族典/第501卷 > 《苏州府志》 > 陆晔

按《晋书陆晔传》：“晔，吴郡吴人也。伯父喜，吴吏部尚书。
父英，高平相。晔少有雅望，元帝初镇江左，辟为祭酒。
预讨华轶功，封平望亭侯。太兴元年，迁太子詹事。明
帝即位，转光禄勋，迁太常，代纪瞻为尚书左仆射，代
卞壸为领军将军。以平钱凤功，进爵江陵伯。帝不豫，
晔与王导、卞壸、庾亮、温峤、郗鉴并受顾命，辅皇太子”，
更入殿，将兵直宿。成帝践阼，拜左光禄大夫、开府仪
同三司。苏峻之难，晔随帝在石头，举动方正，不以凶
威变节。峻以晔吴士之望，不敢加害。峻平，以勋进爵为公。封次子嘏，新康子。咸和中，求归乡里，谥曰穆。子
谌，散骑常侍。